Waray-Waray News: PGMA naghatag direktiba sa kanya Kabinete nga magtutok para san hilawig nga panahon nga panginginahanglan san mga pobre
ni Ailene N. Diaz
Manila (29 October) -- Mientras ada an mga mata natutok san kamutangan san merkado, si Presidente Gloria Macapagal Arroyo naghatag direktiba sa kanya Kabinete nga diri buhian an pag imud san makusog nga epekto san krisis ekonomiya pankalibutan dida san long-term nga panginginahanglan san mga pobre, ini an sugad ni Executive Secretary Eduardo R. Ermita kahapon.
Sugad ni Ermita, gintagan duon ni Presidente nga an henerasyon san pangimpleyo ngan oportunidad pangabuhian san regional level para san gintutu-onan nga grupo mao an pinakamaupay nga preparasyon san nasud pagpugong san mga problema nga dara sa natatabo yana nga pagkuri san ekonomiya pankalibutan.
An ginpupuntirya nga income groups nga ginkokonsiderar san sosyedad nga pinaka maluya nga sektor mao an lower ngan middle classes, an tipopobrihi san mga pobre, sugad ni Ermita.
Sa pag anunsyu ni Presidente sa una nga semana antes siya kumadto sa China para san Asia-Europe Meet, an pagtaga pobre nga pangimpleyo ngan programa pangabuhian in magkaalagid-agid san socio-economic nga pag interbinar nga gin champion san dati nga Presidente sa Estados Unidos ng si Franklin Delano Roosevelt sa tuig 30s, nga san kan Presidente amay nga dati liwat Presidente Diosdado Macapagal san katimpranuhan san tuig 1960.
Sugad ni Ermita, si Presidente Arroyo naghatag direktiba nga an tutok nga programa kada rehiyon para ngadto san mga pobre in ikakada sa ilarum san pagbantay san mga miembro san Kabinete para mapaseguro an ka epektibo san pagpadara san serbisyo ngan epektibo nga pag manman san tagsa nga rehiyon. Kasugad liwat, an mga departamento mao an mangunguna san mga serbisyo nga magdadara san pagpa iban san kapobrehan pareho san pero diri limitado sugad san DA, DOLE, DSWD, DENR, DOST ngan DOT nga mao an mag aasumer pagbantay san sobra sayo nga rehiyon.
An pondo para sini nga kanan-pobre nga programa in kukuhaun dida san nabibilin nga kuarta sa 2008 nga budget, ngan dida liwat san contingency funds san ngatanan nga ahensya san gobyerno, mao ini an sugad san talagbagaw sa Presidente. (PIA-Northern Samar) [top]
war_Latn kac_Latn war_Latn war_Latn war_Latn ceb_Latn war_Latn war_Latn